

**REPUBLIKA HRVATSKA**

ZAGREBAČKA ŽUPANIJA

**OPĆINA KLOŠTAR IVANIĆ**

**POVJERENSTVO ZA PROVEDBU JAVNOG NATJEČAJA**

**ZA PRIJAM U SLUŽBU NA NEODREĐENO VRIJEME**

KLASA: 112-01/23-01/006

URBROJ: 238-14-03/01-23-4

Kloštar Ivanić, 26.09.2023.

Slijedom odredbi članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), Povjerenstvo za provedbu javnog natječaja za prijam u službu na neodređeno vrijeme na radno mjesto namještenika „spremač“ u Jedinstveni upravni odjel Općine Kloštar Ivanić – 1 izvršitelj/ica na neodređeno vrijeme s punim radnim vremenom, objavljuje

**OPIS POSLOVA I PODATKE**

**O PLAĆI RADNOG MJESTA NAMJEŠTENIKA**

**„spremač“**

* u Jedinstvenom upravnom odjelu Općine Kloštar Ivanić, 1 izvršitelj/ica na neodređeno vrijeme s punim radnim vremenom uz obvezni probni rad od 3 mjeseca

**Opis poslova i zadataka:**

|  |  |
| --- | --- |
| |  | | --- | | -obavlja razne poslove čišćenja i održavanja prostorija te higijenu objekta Vatrogasnog doma Kloštar Ivanić, svakodnevno održava čistoću usisavanjem, brisanjem površina i prašine, prozračivanjem, pražnjenjem koševa, pranjem prozora, svakodnevno održava čistoću i higijenu sanitarnog čvora, dezinficira površine i predmete, brine o opskrbi sredstva za održavanje higijene, ispunjava evidenciju čišćenja, pranja i dezinfekcije, provjerava sredstva za higijenu kao i stanje inventara;  - uređuje vanjski dio objekta Vatrogasnog doma Kloštar Ivanić;  -brine o izgledu, urednosti i čistoći zgrada u općinskom vlasništvu, čisti i održava okoliš, provjetrava prostor i brine o cvijeću, brine o sredstvima i materijalu za čišćenje, sanitarnom čvoru i ostalom prostoru u općinskom vlasništvu;  -obavlja poslove servisiranja i posluge te čišćenja prostora i pranja suđa nakon službenih sastanaka i posjeta;  -obavlja druge poslove po nalogu pročelnika. | |

**Podaci o plaći navedenog radnog mjesta:**

Plaća je određena Odlukom Općinskog vijeća o koeficijentima za obračun plaća službenika i namještenika Jedinstvenog upravnog odjela Općine Kloštar Ivanić („Glasnik Zagrebačke županije“ br. 22/23). Osnovna bruto plaća je umnožak koeficijenta složenosti poslova navedenog radnog mjesta koji iznosi 1,40 i osnovice za izračun plaća službenika i namještenika utvrđene u iznosu od 700,00 eura. Osnovna bruto plaća uvećava se za 0,5 % za svaku navršenu godinu radnog staža.

**Napomena:**

Podaci o datumu i načinu prethodne provjere znanja i sposobnosti kandidata koji udovoljavaju formalnim uvjetima iz objavljenog Javnog natječaja, objavit će se naknadno.

Povjerenstvo za provedbu javnog natječaja

za prijam u službu na neodređeno vrijeme